स्पेन विश्वकपमा छनोट पेरिस
हेभिवेट स्पेन सन् २०१८ को विश्वकपका लागि शनिबार छनोट भएको छ । उसले घरमा भएको खेलमा अल्बानियालाई सजिलै ३–० ले हरायो । 
पेरिस — हेभिवेट स्पेन सन् २०१८ को विश्वकपका लागि शनिबार छनोट भएको छ । उसले घरमा भएको खेलमा अल्बानियालाई सजिलै ३–० ले हरायो ।  सर्बिया भने अस्ट्रियाको हातबाट ३–२ ले पराजित रह्यो र अब उसले आफ्नो छनोट सम्भावनाका लागि कुर्नु पर्नेछ । यस्तै इटाली मेसोडोनियाको हातबाट अविश्वसनीय रूपमा १–१ को बराबरीमा रोकियो । स्पेनको जितमा रोडरिगो, इस्को र थिएगोले गोल गरे । यो जितसँगै सन् २०१० को विश्वकप विजेता युरोपेली छनोटका समूह जी को शीर्ष स्थानमा रह्यो । 